Ský villazt fyrir mánann . Hann lýsir upp borgir , fjöll og firnindi þeirra . Borgir sem hrynja jafnótt og þær rísa , fjöll verða að tröllum . Mánaljós . Það er nótt . Ljós hans skín á jötu í landinu helga . Við hana standa einfaldir hirðar . Fæðing frelsarans . Hann frelsar okkur með miskunn og kærleika . Miskunn , sem er eilífð , sem er himnesk í barmi engla , sem er djúptæk því hún fyrirgefur , sem er einföld eins og hirðarnir , en flókin því illskan ræðst úr leyni á kærleikann . Í jólahugvekju Sr . Magnúsar Björns Björnssonar , sem er að finna á heimasíðu Fjölnis , ferðumst við með br . okkar til lítils hellisskúta á Betlehemsvöllum . Til fæðingarstaðar kærleikans , caritas . Í anda jólanna , í anda kærleikans , caritate , og bræðraþels leið stundin í stúkunni skjótt . Það var gengið til borðs . Kræsingar biðu brr . : Hangikjöt , sígildar velsoðnar grænar Ora baunir , rauðkál og kartöflur í sósu . Grjónargrauturinn var borðaður af þvílíkri lyst að ætla hefði mátt að brr . hefðu verið að leita einhvers í honum : möndlurnar voru tvær í þetta sinn . Þeim virðist fara fjölgandi .